01/02/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.24114. Comunidade de usuarios de Seares de Arriba (Ames)

ANUNCIO ZAMBRA MARIA MARCIA ANDRONESI VERGA Heriberta Melki Suñer, con DNI XXXXXXXXX, en representación da comunidade do aproveitamento, por veciños de Seares de Arriba, da auga dos mananciais denominados Portomenlle e Cobelo, solicita de Augas de Galicia un caudal de 0,253 litros/segundo de augas procedente de dous mananciais no lugar de Seares de Arriba, parroquia de Ames (San Tomé), concello de Ames (A Coruña), con destino ao uso doméstico, gandeiro e á rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.24114. As características do aproveitamento son: SOLICITANTE: comunidade do aproveitamento, por veciños de Seares de Arriba, da auga dos mananciais denominados Portomenlle e Cobelo. REPRESENTANTE: Heriberta Melki Suñer CAUDAL: 0,253 litros/segundo DESTINO: uso doméstico, gandeiro e rega ORIXE: manancial Portomenlle e manancial Cobelo LUGAR: Seares de Arriba PARROQUIA: Ames (San Tomé) CONCELLO: Ames (A Coruña) O manancial Portomenlle nace na parcela 2 do polígono 514 onde hai unha arqueta dunhas dimensións aproximadas de 1 x 1 m de planta e 1 m de altura feita en fábrica de ladrillo, morteiro de cemento e soleira de formigón, con tapa superior que permite o acceso e limpeza. Discorre polas parcelas 2 e 3 do polígono 514; 400 e 374 do polígono 89; 1129, 1100, 1099, 1098, 1097, 1094 e 1093 do polígono 91, atravesa a estrada que vai de Tapia a Pontemaceira, entre as parcelas 400 e 374, en dirección Sur-Norte, despois avanza en dirección noreste, cunha lonxitude aproximada de 728 m a través dunha tubaxe de PVC de 62 mm de diámetro ata chegar ao manancial do Cobelo. O manancial Cobelo, situado a 700 m ao W do lugar de Seares, ao lado dunha pista forestal, cáptase mediante unha arqueta de similares características ao anterior, cunhas dimensións aproximadas de 1 x 1 m de planta e 1,80 m de altura. Dende aquí segue a canalización mediante unha tubaxe de PVC de 70 mm, atravesa unha pista local asfaltada (que vai de Tapia ata aldea de Oca) e as parcelas 54, 9028, 57, 58, 67 e 1006 do polígono 511, ata alcanzar o denominado primeiro reparto, a 230 m, formado por unha edificación de planta cadrada de 2 x 2 m de planta e 3,50 m de altura, en cuxa parte superior se atopa o reparto propiamente dito, tamén executado en fábrica de ladrillo, tomado e revestido con morteiro de cemento cunha cimentación de soleira de formigón e pedra. Dende o reparto a auga distribúese polas instalacións dos comuneiros con tubos de entre 32 e 50 mm de calibre. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ames ou nas oficinas deste Servizo, situadas na rúa Tomiño, 16-baixo, 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 18 de xaneiro de 2011. O xefe do Servizo Territorial da Zona Galicia Centro Ana Gladys Jorge Abraham Chenche Piquet